CELEX: 52008PC0431
Language: sk
Date: 2008-07-07
Title: Návrh nariadenie rady, ktorým sa mení a dopĺňa nariadenie rady (ES) č. 3/2008 o informačných a propagačných akciách na podporu poľnohospodárskych výrobkov na vnútornom trhu a v tretích krajinách

Dôležité právne oznámenie

|

52008PC0431

Návrh nariadenie rady, ktorým sa mení a dopĺňa nariadenie rady (ES) č. 3/2008 o informačných a propagačných akciách na podporu poľnohospodárskych výrobkov na vnútornom trhu a v tretích krajinách  /* KOM/2008/0431 v konečnom znení - CNS 2008/0131 */  

	[pic] | KOMISIA EURÓPSKYCH SPOLOČENSTIEV |Brusel, 7.7.2008KOM(2008) 431 v konečnom znení2008/0131 (CNS)NávrhNARIADENIE RADY,ktorým sa mení a dopĺňa nariadenie Rady (ES) č. 3/2008 o informačných a propagačných akciách na podporu poľnohospodárskych výrobkov na vnútornom trhu a v tretích krajinách(predložený Komisiou)DÔVODOVÁ SPRÁVANariadenie Rady (ES) č. 3/2008 zo 17. decembra 2007 o informačných a propagačných akciách na podporu poľnohospodárskych výrobkov na vnútornom trhu a v tretích krajinách prepracováva nariadenia (ES) č. 2702/1999 a (ES) č. 2826/2000 tak, aby vzniklo jedno nariadenie.Táto zmena výrazne obmedzila a zjednodušila administratívne postupy používané pri vykonávaní tejto politiky poskytnutím jednotného právneho rámca, ktorý uľahčil prístup k režimu a účasť na ňom.Stále však existuje priestor na zlepšenie v oblasti právnych predpisov, aby mali zainteresované členské štáty možnosť zadefinovať príslušný programu v prípade, kedy navrhujúce organizácie nechcú predložiť programy, ktoré by sa uskutočňovali v tretích krajinách. Programy zadefinované členskými štátmi sa môžu týkať jednej alebo viacerých akcií uvedených v článku 2 ods. 1 písm. a), b) a c) nariadenia (ES) č. 3/2008.Táto zmena a doplnenie umožní členským štátom rozšíriť rozsah akcií, ktoré sú obsiahnuté v týchto programoch a tiež im umožní využiť pomoc medzinárodných organizácií pri ich vykonávaní, najmä v prípade propagačných programov v odvetví olivového oleja a stolových olív v tretích krajinách.Tento návrh nemá žiadny finančný vplyv na rozpočet Spoločenstva.2008/0131 (CNS)NávrhNARIADENIE RADY,ktorým sa mení a dopĺňa nariadenie Rady (ES) č. 3/2008 o informačných a propagačných akciách na podporu poľnohospodárskych výrobkov na vnútornom trhu a v tretích krajináchRADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej články 36 a 37,so zreteľom na návrh Komisie,so zreteľom na stanovisko Európskeho parlamentu,keďže:(1) Jednotný právny rámec ustanovený nariadením Rady (ES) č. 3/2008[1] uľahčuje subjektom propagačnej politiky týkajúcej sa poľnohospodárskych výrobkov prístup k režimu a účasť na ňom. Administratívne postupy používané pri vykonávaní tejto politiky boli výrazne obmedzené a zjednodušené použitím tohto jednotného právneho rámca.(2) V článku 9 nariadenia (ES) č. 3/2008 sa ustanovuje, že v prípade neexistencie programov, ktoré sa majú uskutočňovať na vnútornom trhu, môžu zainteresované členské štáty program zadefinovať. V prípade, že navrhujúce organizácie nechcú predložiť programy, ktoré sa majú uskutočňovať v tretích krajinách pre jednu alebo pre viaceré akcie uvedené v článku 2 ods. 1 písm. a), b) a c) uvedeného nariadenia, zainteresované členské štáty by mali mať možnosť zadefinovať príslušný program.(3) Predovšetkým by zainteresované členské štáty mali mať možnosť rozšíriť rozsah akcií, ktoré sú obsiahnuté v týchto programoch, aj prostredníctvom využitia pomoci medzinárodných organizácií pri ich vykonávaní, najmä v prípade propagačných programov v odvetví olivového oleja a stolových olív v tretích krajinách.(4) Nariadenie (ES) č. 3/2008 by sa v dôsledku toho malo zmeniť a doplniť,PRIJALA TOTO NARIADENIE:Článok 1Článok 9 nariadenia (ES) č. 3/2008 sa nahrádza týmto textom:„Článok 9 Postup pri neexistencii akčných informačných programov pre vnútorný trh alebo v tretích krajinách1. Ak neexistujú programy, ktoré sa majú uskutočňovať na vnútornom trhu, pre jednu alebo pre viaceré akcie uvedené v článku 2 ods. 1 písm. b) predložené v súlade s článkom 6 ods. 1, zainteresovaný členský štát zadefinuje na základe usmernení uvedených v článku 5 ods. 1 program a zodpovedajúcu špecifikáciu a zvolí prostredníctvom verejnej súťaže orgán zodpovedný za vykonanie programu, ktorý sa zaviaže spolufinancovať.2. Ak neexistujú programy, ktoré sa majú uskutočňovať v tretích krajinách pre jednu alebo pre viaceré akcie uvedené v článku 2 ods. 1 písm. a), b) a c) predložené v súlade s článkom 6 ods. 1, zainteresovaný členský štát zadefinuje na základe usmernení uvedených v článku 5 ods. 2 program a zodpovedajúcu špecifikáciu a zvolí prostredníctvom verejnej súťaže orgán zodpovedný za vykonanie programu, ktorý sa zaviaže spolufinancovať.Subjekt poverený vykonaním programu vybraný príslušným(-i) členským(-i) štátom(-mi) môže byť medzinárodná organizácia, najmä pokiaľ sa program týka propagácie odvetvia olivového oleja a stolových olív v tretích krajinách.3. Členský(-é) štát(-y) predloží(-ia) Komisii program vybraný v súlade s odsekmi 1 a 2 s priloženým odôvodneným stanoviskom o:a) príhodnosti programu;b) súlade programu a navrhnutého orgánu s ustanoveniami tohto nariadenia, prípadne aj s uplatniteľnými usmerneniami;c) posúdení efektívnosti pomeru medzi kvalitou a nákladmi na program;d) výbere subjektu povereného vykonaním programu.4 Na účely preskúmania programov Komisiou sa uplatní článok 7 ods. 2 a článok 8 ods. 1.5. V súlade s postupom uvedeným v článku 16 ods. 2 Komisia môže stanoviť minimálne a/alebo maximálne obmedzenia pre skutočné náklady na programy predložené podľa odseku 3 tohto článku. Tieto obmedzenia nákladov je možné diferencovať podľa povahy príslušných programov. Uplatňované kritériá je možné definovať v súlade s postupom uvedeným v článku 16 ods. 2.“Článok 2Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.Toto nariadenie je záväzné v celom rozsahu a priamo uplatniteľné vo všetkých členských štátoch.V BruseliZa Radupredseda [1] Ú. v. EÚ L 3, 5.1.2008, s. 1.